Lendor OÜ

Töövõtulepingu üldtingimused

Tööde teostamisel lähtutakse Eesti Vabariigis kehtestatud normidest, standarditest, seadustest, ehituse töövõtu üldtingimustest (ETÜ 2013) ning heast ehitustavast.

**1. MÕISTED**

Tellija: Juriidiline või füüsiline isik

Tellija esindaja: Juriidilise isiku esindaja seaduse või volikirja alusel

Töövõtja: Lendor OÜ

Töövõtja esindaja: Töövõtja juhatuse liige, töölepingu alusel või Töövõtja volikirja alusel tegutsev füüsiline isik

Pool või Pooled: Tellija ja Töövõtja käesoleva Lepingu raames

Leping: Käesolev Tellija ja Töövõtja vahel sõlmitud kokkulepe

Hinnapakkumine: Lepingu aluseks olev Töövõtja poolt koostatud hinnapakkumine koos lisadega Tootele või Toodetele

Toode või Tooted: Töövõtja poolt müüdavad tooted

Objekt: Ehitise aadress, kuhu Tooted paigaldatakse

Paigalduskoht / Paigaldusfront: Ava(d) kuhu Tooted paigaldatakse / Kinnituspinnad kuhu Toode paigaldatakse

Mõõdistus / Mõõtmed: Toimingud Paigalduskohal, Toote valmistamiseks vajalike mõõtude saamiseks / Toote mõõdud

Paigaldustööd: Vajalikud tööd Toote või Toodete paigalduseks Paigalduskohale

Tööaeg: Tööpäeviti 08.00 – 16:30

Lisatasu: Hinnalisa, mis rakendub juhul kui Paigaldustööd teostatakse väljaspool Tööaega. Lisatasu tariif on € 30 + km / h.

Maksegraafik: Poolte vaheline kokkulepe Toodete eest tasumise osas

Tähtaeg: Kokkuleppeline kuupäev Poolte vahel, millal Toode on Töövõtja poolt Tellijale üle antud

Leppetrahv: 0,2% käibemaksuta Hinnast iga Tööde üleandmisega viivitatud kalendripäeva eest

Viivis: 0,2% käibemaksuta Hinnast iga tasumisega viivitatud kalendripäeva eest

Isikuandmete töötlemine: Vastavalt Euroopa isikuandmete kaitse üldmäärusele ning Lendor OÜ privaatsuspoliitikale.

**2. LEPINGU EESMÄRK**

2.1. Käesoleva Lepinguga sätestatakse tingimused ja kokkulepped, Töövõtja poolt valmistatava Toote või Toodete valmistamiseks ja Paigaldustöödeks Tellija poolt nimetatud Objektile.

**3. ÜLDSÄTTED**

3.1. Leping koosneb käesolevast lepingust ning selle lisadest, millistes lepitakse kokku Lepingu sõlmimisel või pärast seda.

3.2. Lepingu muudatused jõustuvad pärast nende allakirjutamist mõlema poole poolt allakirjutamise või e-kirja teel mõlemapoolselt kinnitamise hetkest.

3.3. Lepingu sõlmimisel kaotavad kehtivuse mistahes muud käesoleva Lepinguga seotud kokkulepped ja tahteavaldused, mida Pooled on teinud Lepingu ettevalmistamise käigus.

**4. TOODETE VALMISTAMINE JA PAIGALDAMINE**

4.1. Töövõtja mõõdistab, valmistab ja paigaldab Lepingu aluseks olevas Hinnapakkumises loetletud Tooted Objektil Paigalduskohtadesse.

4.2. Juhul, kui Paigalduskoha mõõtmed on peale Töövõtja-poolset mõõdistust muutunud ja seetõttu ei sobi Töövõtja poolt valmistatud Tooted Paigalduskohale, siis katab kõik Toodete ümbertegemisega ja olukorra lahendamisega seotud kulud Tellija.

4.3. Juhul kui Tooted on valmistatud kokkuleppe mõõtudega või Tellija mõõtude alusel ja Töövõtja poolt valmistatud Tooted ei mahu Paigalduskohale, siis katab kõik Toodete ümbertegemisega ja olukorra lahendamisega seotud kulud Tellija.

4.4. Tellija kohustub kindlustama Töövõtjale Paigaldustööde teostamiseks vajaliku Paigaldusfrondi Objektil s.h. tagama, et Paigaldustööde ajal ei ole Paigalduskohal Paigaldustöid segavaid objekte või subjekte.

4.5. Juhul kui Tellija ei ole nõus Paigaldustööde ajaks eemaldama Paigaldustöid segavaid objekte või subjekte Töövõtja esimesel nõudmisel on Töövõtjal õigus Paigaldustöödest keelduda ning esitada Tellijale arve tühisõidu eest leppetrahvina € 150+km.

4.6. Juhul kui Mõõdistuse ajal ei ole Toote kinnituspind üheselt tuvastatav (on kaetud soojustuse, laudise, hüdroisolatsiooni vms.), kuid Tellija kinnitab kas suuliselt või kirjalikult, et Toodete kinnitamine Paigalduskohta on võimalik, siis olukorras, kus Paigaldustööde käigus selgub, et Toodete kinnitamine ei ole võimalik katab kõik Toodete ümbertegemisega ja olukorra lahendamisega seotud kulud Tellija.

4.7. Olukordades, kus Töövõtja paigaldatav Toode tuleb kas osaliselt või täielikult paigaldada kolmandate osapoolte poolt valmistatud ja paigaldatud konstruktsioonide külge annab Töövõtja nendele konstruktsioonidele vaid visuaalsel vaatlusel põhineva hinnangu. Tellija soovil võib Töövõtja lisatasu eest teostada ka konstruktsioonide tugevusarvutused eeldusel, et konstruktsioonide teostusjoonised ja algandmed on olemas. Juhul kui Tellija ei soovi tugevusarvutusi tellida või nende teostamine ei ole puudlike lähteandmete tõttu võimalik katab konstruktsioonide mittevastavuse tõttu tekkinud kulud Tellija.

4.8. Tellija peab võimaldama Töövõtjal paigaldada objektile Paigaldustööde ajaks paigaldaja turvavarustuse kinnitamiseks vajalikud vahendid (ka. tõstuki tellimine). Juhul kui Tellija ei luba Töövõtjal teha vajalikke ettevalmistusi turvavarustuse kinnitamiseks või ei telli kokkulepitud ajaks on Töövõtjal õigus Paigaldustöödest keelduda ning esitada Tellijale arve tühisõidu eest.

4.9. Tellija kohustab osutama vajadusel kaasabi Lepingu täitmisele sedavõrd, et Paigaldustööd lõppeksid ettenähtud Tähtajaks.

4.10. Paigaldustööde teostamine eeldab:

4.10.1. Paigalduskohale ligipääsu (Töövõtja soovil ka läbi Tellija elamispinna);

4.10.2. Võimalust teostada Paigaldustöid Tööajal;

4.10.3. Elektriühenduse (220V) võimaldamist Tellija poolt Paigaldustööde ajaks.

4.11. Paigaldustööde teostamine väljaspool Tööaega toimub Lisatasu eest.

**5. LEPINGU TÄITMISE TÄHTAEG**

5.1. Juhul kui Töövõtja ei jõua Paigaldustöid lõpetada Tähtajaks ning Tellija ei aktsepteeri Töövõtja poolt esitatud põhjendusi hilinemise kohta, on Tellijal õigus nõuda Töövõtjalt Leppetrahvi iga Lepingu Tähtaega ületava kalendripäeva eest, kuid mitte rohkem, kui 1 (üks) % käibemaksuta Hinnast.

5.2. Juhul kui Lepingu sõlmimise järgselt ilmneb, et Töövõtjal ei ole võimalik teostada Lepingu järgseid Paigaldustöid, kohustub Töövõtja tagastama Tellija poolt ettemaksuna tasutud summad viie (5) tööpäeva jooksul.

5.3. Kui Tellija ei ole peale Teostatud tööde üleandmise-vastuvõtmise aktile allakirjutamist tasunud  akti alusel koostatud arvet märgitud tähtajaks, on Töövõtjal õigus nõuda Tellijalt Viivist iga maksetähtaega ületava kalendripäeva eest.

**6. ISIKUANDMETE TÖÖTLEMINE JA NÕUDEÕIGUSE ÜLEMINEK**

6.1. Tellija nõustub tema poolt Töövõtjale avaldatud isikuandmete: isikukood, maksehäire tekkimise ja lõppemise kuupäev ning summa, edastamisega AS-ile Creditinfo Eesti ning lubab loetletud andmete töötlemist krediidiotsuse langetamise eesmärgil AS-i Creditinfo Eesti hallatavas maksehäireregistris.

6.2. Töövõtjal tekib AS-ile Creditinfo Eesti Tellija andmete edastamise õigus, kui Tellijal on täitmata käesolevast Lepingust tulenev rahaline kohustus.

6.3. Tellija andmete AS-i Creditinfo Eesti poolt töötlemise tingimustest, edastamise alustest ja ulatusest saab lähemat teavet veebilehelt [www.creditinfo.ee](http://www.creditinfo.ee/)

6.4. Tellija saab tema kohta AS-i Creditinfo Eesti poolt töödeldavate isikuandmetega tutvuda veebilehel [www.creditinfo.ee](http://www.creditinfo.ee/)

6.5. Tellijal on õigus nõuda oma isikuandmete muutmist, täpsustamist ja nende töötlemise lõpetamist vastavalt IKS-le.

6.6. Töövõtjal on õigus anda nõudeõigus üle AS-ile Creditinfo Eesti juhul, kui Tellija ei ole täitnud oma Lepingust tulenevaid kohustusi.

6.7. Lendor OÜ privaatsuspoliitika on antud Müüja kodulehel.

**7. TOOTEST LOOBUMINE**

7.1. Kui Tellija soovib loobuda Lepingust selle kehtivuse ajal ning Töövõtja on teinud Lepingu täitmiseks vajalikud kulutused, ei ole Töövõtjal kohustust tagastada Tellija poolt tasutud ettemaksu summat, mida käsitletakse antud juhul leppetrahvina.

**8. LEPINGU LÕPPEMINE**

8.1.Leping lõppeb selle täitmisega.

8.2. Leping lõppeb ennetähtaegselt järgmistel tingimustel:

8.2.1. Paigaldustööde käigus on ilmnenud, et Töövõtjal ei ole tehniliselt võimalik Tooteid Paigalduskohta paigaldada ning Töövõtjal puudus võimalus tulenenud asjaolusid ette näha.

8.2.2. Tellija ei ole tasunud talle väljastatud ettemaksu arvet tähtajaks.

**9. PRETENSIOONIDE ESITAMINE, GARANTII JA OMANDI SIIRDUMINE**

9. Tellijal on õigus Töövõtja poolt toodetud ja/või paigaldatud Toodetele esitada pretensioone 24 kuu jooksul.

9.1. Töövõtja annab oma toodetele garantii 24 kuud või enam, kui Töövõtja on andnud Tootele või Toodetele pikema garantii, kui 24 kuud.

9.2. Garantii kehtib tingimusel, kui Tellija kasutab ja hooldab Toodet või Tooteid vastavalt Töövõtja poolt antud kasutus - ja hooldusjuhenditele, mis on antud Töötvõtja kodulehel.

9.3. Objektile Paigaldatud Toote või Toodete üleandmisel allkirjastavad pooled üleandmise- vastuvõtmise akti, mis tõendab ka Toote või Toodete omandiõiguse üleminekut Töövõtjalt Tellijale või Tellija määratud kolmandale isikule ja Tellijal on kohustus seejärel tasuda Töövõtjale arve alusel arvel näidatud summa tähtaegselt, kui Tellija ei ole eelnevalt tasunud 100% ulatuses ettemaksu.

9.3.1. Toode või Tooted loetakse vastuvõetuks ka juhul, kui Tellija alusetult ei võta vastu valmis tööd. Tellija nimel võib üleandmise-vastuvõtmise akti allkirjastada ka temaga seotud isik (esindaja). Kui Tellija ei allkirjasta üleandmise-vastuvõtmise akti, märgib Töövõtja keeldumise põhjuse akti.

9.3.2. Vaegtööd või pretensioonid tuleb kirjalikult määratleda üleandmise-vastuvõtmise akti või üleandmisel selle juurde koostatavas lisadokumendis ning mõlemapoolselt allkirjastada. Puudustest mida üleandmisel ei olnud võimalik avastada või mis ilmnesid hiljem, tuleb teatada Töövõtjale kirjalikult kohe pärast nende ilmnemist. Puudused kõrvaldab Töövõtja garantiikohustuse raames.

9.3.3. Kui puudused ei takista Tellijat Toodet või Tooteid kasutamast, siis ei vabasta see Tellijat tasu maksmise kohustusest.

9.3.4. Kui Tellija viivitab tasu maksmisega on Töövõtjal õigus nõuda viivist 0,2% arve kohaselt tasumata summalt iga viivitatud päeva kohta ja võla sissenõudmiskulude hüvitamist.

**10. TEADETE EDASTAMINE**

10.1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.

10.2. E-kirja teel edastatud teated peetakse kätte saaduks alates teate edastamisele järgnevast tööpäevast.

10.3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

**11. LÕPPSÄTTED**

11.1. Lepingu täitmisel tekkivad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras.

11.2. Leping on vormistatud kahes (2) võrdset juriidilist jõudu omavas eksemplaris, millest üks jääb Töövõtjale ja teine Tellijale.

11.3. Leping jõustatud poolte poolt allkirjastamisest või e-kirja teel antud kinnitamise hetkest.